8 घंटे चले रेस्क्यू के बाद निकाला, लेकिन बचाया नहीं जा सका
Madhya Pradesh Vidisha Borewell Rescue Operation Latest News and Updates विदिशा में ढाई साल की बच्ची बोरवेल में गिर गई। सूचना के बाद पहुंची प्रशासन की टीम जेसीबी की मदद से बच्ची को निकालने का प्रयास कर रही
विदिशा में बोरवेल में गिरी ढाई साल की बच्ची को नहीं बचाया जा सका। 8 घंटे चले रेस्क्यू के बाद उसे बाहर निकाला गया। फिर एंबुलेंस से सिरोंज के अस्पताल भेजा गया। जहां डॉक्टरों ने जांच के बाद उसे मृत घोषित कर दिया।
डॉक्टर सुरेश अग्रवाल ने बताया कि बच्ची की मौत अस्पताल लाने के 3-4 घंटे पहले ही हो चुकी थी। जब बच्ची को बाहर निकाला तो उसके हाथ पैर में अकड़न आ चुकी थी। सामान्य तौर पर किसी की मौत के बाद ऐसा 10-12 घंटे में होता है, लेकिन गीली मिट्टी की वजह से बच्ची की मौत के बाद उसकी बॉडी में अकड़न आ गई। इससे ऐसा माना जा रहा है कि बच्ची की मौत बोरवेल के अंदर ही हो चुकी थी।
13 फीट की गहराई पर फंसी थी मासूम
घटना जिला मुख्यालय से 40 किलोमीटर दूर सिरोंज-कुरवाई रोड पर कजरी बरखेड़ा गांव की है। बच्ची अपने घर के आंगन में ही बने करीब 15 फीट गहरे बोरवेल में गिर गई थी। वह 13 फीट पर फंसी थी। घरवालों की सूचना पर पुलिस, प्रशासन के साथ ही एसडीईआरएफ और एनडीआरएफ की टीम भी मौके पर पहुंच गई।
जेसीबी और पोकलेन की मदद से बोरवेल के पैरेलल गड्डा खोदा गया। फिर सुरंग बनाकर बच्ची तक पहुंचा गया। इस दौरान डॉक्टर को बोरवेल के पैरेलल खोदे गड्‌ढे में भेजा गया था। डॉक्टर ने वहीं पर बच्ची की प्राथमिक जांच भी की। बारिश के कारण रेस्क्यू में परेशानी भी आई। हालांकि तिरपाल ढंक कर रेस्क्यू ऑपरेशन जारी रखा था।
बच्ची के पिता इंदर सिंह ने बताया कि बेटी अस्मिता सुबह 10 बजे घर के आंगन में खेल रही थी, तभी बोरवेल में गिर गई। इंदर सिंह ने बताया कि कुछ बोलने पर अंदर से बच्ची जवाब भी दे रही थी।
विदिशा एसपी दीपक शुक्ला ने बताया कि हमारी पहली प्राथमिकता बच्ची को रेस्क्यू कर बाहर निकालना था। मामले में जांच की जाएगी। इसके आधार पर कार्रवाई की जाएगी।
बच्ची की मौत पर CM शिवराज ने जताया दुख
बोरवेल में गिरी ढाई साल की बच्ची अस्मिता की मौत पर सीएम शिवराज सिंह ने दुख जताया। सीएम ने प्रभावित परिवार को आर्थिक सहायता देने के निर्देश विदिशा कलेक्टर को दिए हैं। सीएम शिवराज सिंह ने ये ट्वीट किया...
ये भी पढ़ें...
बोर में बच्ची के 52 घंटे के रेस्क्यू की कहानी
एक फीट की जगह... घुप अंधेरा... ऊपर से आती हल्की सी रोशनी... यह रोशनी तीन साल की एक मासूम बच्ची के लिए जिंदगी की आस थी। यही रोशनी उसे जिंदगी और मौत से जंग लड़ने की ताकत दे रही थी। दो बार ऐसा समय भी आया, जब रस्सी के सहारे वह इस जंग को जीतने ही वाली थी, लेकिन किस्मत को कुछ और ही मंजूर था। पूरी खबर पढ़ें
बोरवेल में गिरे 7 साल के बच्चे की मौत
मध्यप्रदेश के विदिशा जिले में बोरवेल में गिरे 7 साल के बच्चे को बचाया नहीं जा सका। पुलिस और NDRF की टीम ने करीब 24 घंटे के रेस्क्यू के बाद उसे बाहर निकाला। टीम बच्चे को लेकर लटेरी सामुदायिक स्वास्थ्य केंद्र पहुंची और उसे ICU में ले जाया गया, यहां डॉक्टरों की टीम ने उसे मृत घोषित कर दिया। मुख्यमंत्री शिवराज सिंह चौहान ने पीड़ित परिवार को 4 लाख रुपए मुआवजा देने की घोषणा की। पूरी खबर पढ़ें